Os Mamelucos consideraban a los turcoples como traidors y apostatas y los mataban quan los ensopinaban. En 1291 con a Caita de Sant Chuan d'Acre, o zaguer bastión d'os Cruzatos en Tierra Santa, os turcoples supervivients s'establioron en Chipre con a Orden d'o Temple y en Rodas y Malta chunto con a Orden d'o Hespital. A Orden Teutonica posó de nombre Turkopolen a la suya propia caballería lichera por o prestichio que teneban estas tropas.